《咏泰山》
宋代·刘大方

万古春之主，群山孰可曹。都因敦厚大，不是险㠊高。

顶衬天地愁，根盘野□牢。坎离分背面，明月转周遭。

仙馆鸾朝舞，神亭鬼夜号。云来诸夏雨，风去百川涛。

东渭藏阴重，西秦抱势豪。龙蛇藏隙穴，草木立毫毛。

陕谷三升土，黄河五尺壕。暂登临日观，直下钓灵鳌。

作者简介：刘大方，维州昌都（今四川理县）人。曾因罪流放海上，后回故里。事见《青琐高议》别集卷七。今录诗三首。